Pri izglasovanih odobritvah za prevzem obveznosti za EKJS za področje politike 05 (kmetijstvo in razvoj podeželja), ki so znašale 43 191,9 milijona EUR, je bil znesek v višini 2 498,7 milijona EUR predviden za intervencije na kmetijskih trgih iz poglavja 05 02, znesek v višini 40 544,7 milijona EUR za neposredna plačila iz poglavja 05 03, znesek v višini 61,4 milijona EUR za revizijo odhodkov za kmetijstvo iz poglavja 05 07, znesek v višini 75,6 milijona EUR pa za strategijo in usklajevanje politike iz poglavja 05 08.

Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljena diferencirana sredstva. Ti ukrepi se v glavnem nanašajo na ukrepe za promocijo kmetijskih proizvodov in strategijo politike ter usklajevalne ukrepe za kmetijstvo.

Evropski parlament in Svet sta proračun za leto 2019 za sprejetega razglasila 12. decembra 2018. Skupne odobritve za prevzem obveznosti za EKJS so v proračunu znašale 43 191,9 milijona EUR, odobritve plačil pa 43 116,4 milijona EUR.

Komisija je 16. oktobra 2018 objavila dopolnilno pismo št. 1 k predlogu proračuna za leto 2019 in potrebe po obveznostih v primerjavi s predlogom proračuna povečala za 91,9 milijona EUR. Vendar so bile te dodatne potrebe več kot nadomeščene s povečanjem namenskih prejemkov za 275,9 milijona EUR ki naj bi bili na voljo v letu 2019. Zato so se zahtevane odobritve za prevzem obveznosti za EKJS v dopolnilnem pismu zmanjšale za 184 milijonov EUR v primerjavi s predlogom proračuna.

Komisija je objavila predlog proračuna za leto 2019 in ga 21. junija 2018 predložila proračunskemu organu. Odobritve za prevzem obveznosti, predlagane za EKJS, so skupaj znašale 43 613,5 milijona EUR. Svet je svoje stališče o predlogu proračuna za leto 2019 objavil 7. septembra 2018 in odobritve za prevzem obveznosti za EKJS zmanjšal za 340,4 milijona EUR. Evropski parlament je svoje stališče sprejel 24. oktobra 2018 in odobritve za prevzem obveznosti za EKJS v primerjavi s predlogom proračuna povečal za 78,5 milijona EUR.

Opomba: Temu poročilu je priložen podroben delovni dokument služb Komisije. Celotno besedilo tega delovnega dokumenta (v angleščini) in priložene preglednice (v angleščini) bodo na voljo tudi na spletišču Europa, in sicer na spletni strani GD za kmetijstvo ( https://ec.europa.eu/agriculture/cap-funding/financial-reports/eagf_sl ).

(1) Znesek prevzetih obveznosti. Obveznosti in plačila, od katerih je odštet znesek namenskih prejemkov v višini 706 071 911,53 EUR (glej točko 4 in Prilogo 3-I), ki so bili prejeti za deljeno upravljanje: 43 061 026 119,03 EUR.

(1) Odobritve, vnesene v proračun za leto 2019 po odbitku pričakovanih namenskih prejemkov, ki naj bi se zbrali v letu 2019, in tistih, ki so bili preneseni iz leta 2018 v leto 2019 v skladu s členom 12 Uredbe (EU, Euratom) 2018/1046.

V proračunu za leto 2019 so bili ti prvotno ocenjeni prihodki v višini 1 078 milijonov EUR namenjeni dvema shemama, in sicer:

-prihodki, ki izhajajo iz popravkov pri potrditvi in iz nepravilnosti, so bili ocenjeni na 499 milijonov EUR oziroma 135 milijonov EUR, pri čemer prihodki iz dajatev na mleko niso bili pričakovani. Tako je bil skupni znesek namenskih prejemkov, ki naj bi se po pričakovanjih zbrali med proračunskim letom 2019, ocenjen na 634 milijonov EUR;

V skladu s členom 43 Uredbe (EU) št. 1306/2013 o financiranju skupne kmetijske politike so prihodki, ki izvirajo iz finančnih popravkov na podlagi sklepov o finančni potrditvi ali potrditvi skladnosti, iz nepravilnosti in iz dajatev na mleko, določeni kot namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje katerih koli odhodkov EKJS. Če se del teh prihodkov ne porabi, se neporabljeni del samodejno prenese v naslednje proračunsko leto.

Plačila, ki so jih države članice izvršile od 16. oktobra 2018 do 15. oktobra 2019, so zajeta v sistemu za mesečna plačila.

Mesečna plačila so povračilo neto odhodkov (po odbitku prihodkov), ki so se že izvršili, in so na voljo na podlagi mesečnih izjav, ki jih pošiljajo države članice . Preverjanja in popravki mesečnega knjiženja odhodkov in prihodkov se opravljajo na podlagi teh izjav. Poleg tega bodo ta plačila postala dokončna, potem ko bo Komisija opravila preverjanja v okviru postopka računovodske potrditve obračunov.

Člen 18(1) Uredbe (EU) št. 1306/2013 določa, da „Komisija izvrši mesečna plačila za odhodke, ki so jih izvršile akreditirane plačilne agencije [držav članic] v referenčnem mesecu“. Mesečna plačila se vsaki državi članici izplačajo najpozneje tretji delovni dan drugega meseca, ki sledi mesecu, v katerem so bili odhodki izvršeni.

Razpoložljive odobritve za prevzem obveznosti za odhodke v okviru neposrednega upravljanja v proračunu za leto 2019 so znašale 197,2 milijona EUR. V letu 2019 so bile prevzete obveznosti v višini 195,3 milijona EUR. Razlika v teh odobritvah, ki je znašala 1,9 milijona EUR, se je črtala.

V proračunu so bile za kritje proračunskih potreb vseh ukrepov za ta sektor predvidene skupne razpoložljive odobritve v višini 1 035,1 milijona EUR. Premajhna poraba v višini 47,6 milijona EUR v primerjavi z napovedanimi proračunskimi potrebami je bila posledica nižjih odhodkov nekaterih držav članic, zlasti za promocijo in prestrukturiranje v okviru njihovih nacionalnih vinogradniških programov.

Skupno izvrševanje (v odobritvah za prevzem obveznosti) za to poglavje je znašalo 2 473,0 milijona EUR, financiralo pa se je z izglasovanimi odobritvami v višini 2 498,7 milijona EUR in namenskimi prejemki v višini 140 milijonov EUR. S slednjimi so se krili odhodki, ki so nastali v sektorju sadja in zelenjave (za podrobne informacije glej točko 3.2.1.2). Pri postavkah, pri katerih so potrebe presegale proračunske odobritve, so se dodatni odhodki krili s prerazporeditvami iz drugih proračunskih postavk. Pri tržnih ukrepih, pri katerih proračunske odobritve niso bile porabljene v celoti, so se razpoložljive odobritve prerazporedile v druge proračunske vrstice v okviru EKJS za potrebno kritje dodatnih odhodkov (za podrobne informacije o izvedenih prerazporeditvah proračunskih sredstev glej Prilogo 2).

V nadaljevanju je na podlagi podrobnih podatkov iz prilog 2, 3-I in 3-II za najpomembnejše sektorje podano kratko pojasnilo o izvrševanju proračunskih odobritev in uporabi namenskih prejemkov. V tem oddelku niso opisane proračunske vrstice s stopnjo izvrševanja, ki je zelo podobna zneskom, predvidenim v proračunu.

V Prilogi 4 je prikazana razčlenitev odhodkov za tržne ukrepe, neposredna plačila in revizijo odhodkov za kmetijstvo po postavkah, viru sredstev in državah članicah.

V proračunu niso bile predvidene odobritve. Vendar so države članice prijavile odhodke (1,1 milijona EUR) za preostala plačila v zvezi z izvoznimi nadomestili, povezanimi s certifikati, izdanimi pred letom 2014. Preostali odhodki so se krili s prerazporeditvijo odobritev, ki so na voljo v istem poglavju.

3.2.1.7Člen 05 02 15: Prašičje meso, jajca in perutninsko meso ter čebelarski in drugi živalski izdelki

3.2.1.8.V proračunu so bile za kritje potreb vseh ukrepov za ta sektor, zlasti za čebelarske programe in izredne ukrepe podpore, predvidene skupne razpoložljive odobritve v višini 63,0 milijona EUR. Vendar so odhodki držav članic znašali le 41,9 milijona EUR. Razlika v višini 21,1 milijona EUR je predvsem posledica majhnega izvajanja (7,6 milijona EUR) izrednih ukrepov podpore v primerjavi z zneskom 28,0 milijona EUR, predvidenim v proračunu, ki je vključeval povečanje s strani proračunskega organa v višini 15,0 milijona EUR v primerjavi s predlogom Komisije. Razpoložljiv znesek je bil prerazporejen v druge proračunske člene. Člen 05 02 18: Sheme šolske prehrane

Odhodki za sheme šolske prehrane so znašali 191,5 milijona EUR v primerjavi z napovedanimi potrebami v višini 217,0 milijona EUR, vključenimi v proračun. Manjša poraba je posledica dejstva, da je bilo šolsko leto 2018/2019 drugo, v katerem sta se prej ločeni shemi sadja in mleka združili v eno shemo šolske prehrane, pri čemer so države članice prijavile manj odhodkov, kot je bilo pričakovano pri pripravi proračuna.

3.2.2Poglavje 05 03: Neposredna plačila

Proračunsko leto 2019 je bilo četrto leto izvajanja reformiranih neposrednih plačil, kot so bila sprejeta pri reformi skupne kmetijske politike leta 2013. Skupna plačila za to proračunsko poglavje so znašala 41 335,7 milijona EUR. To vključuje znesek v višini 438,2 milijona EUR za povračilo neposrednih plačil kmetom v zvezi s finančno disciplino, financiran iz zneska v višini 459,5 milijona EUR, prenesenega iz leta 2018 (za podrobne informacije glej točko 3.2.2.4). Preostala izvedena plačila v višini 40 897,5 milijona EUR so se financirala z izglasovanimi odobritvami (40 184,7 milijona EUR) in namenskimi prejemki (712,8 milijona EUR). S slednjimi se je kril del odhodkov, ki so nastali za shemo osnovnega plačila.

Skupne neporabljene odobritve so znašale 795,9 milijona EUR, od teh pa je bilo 768,9 milijona EUR prenesenih v finančno leto 2020. To vključuje neporabljeni znesek rezerve za krizne razmere v višini 466,8 milijona EUR, ki ustreza znesku dejansko uporabljene finančne discipline v letu 2019, prerazporejenemu v proračunski člen 05 03 09 in nato prenesenemu v leto 2020 za povračila zadevnim državam članicam. Preostanek namenskih prejemkov, zbranih v letu 2019 (348,2 milijona EUR), je bil prenesen v leto 2020. Pri postavkah, pri katerih so potrebe presegale izglasovane proračunske odobritve, so se dodatni odhodki krili s prerazporeditvami izglasovanih odobritev iz drugih proračunskih postavk ali s prerazporeditvami namenskih prejemkov.

3.2.2.1Člen 05 03 01: Nevezana neposredna plačila

Glavne sheme, financirane z odobritvami iz tega člena, so shema enotnega plačila na površino (SEPP), shema osnovnega plačila, plačilo za kmetijske prakse, ki ugodno vplivajo na podnebje in okolje, prerazporeditveno plačilo in plačilo za mlade kmete. Vsa pomoč v okviru shem pomoči iz tega člena se plača neodvisno od proizvodnje, vendar pod nekaterimi pogoji, npr. ob upoštevanju navzkrižne skladnosti. Razpoložljive odobritve v letu 2019 za nevezana neposredna plačila so znašale 35 402,9 milijona EUR, vključno z odobritvami v višini 34 388,0 milijona EUR, ki jih je izglasoval proračunski organ, in namenskimi prejemki v višini 1 014,9 milijona EUR. Odhodki držav članic za vse sheme v tem členu so znašali 35 328,6 milijona EUR, kar je 99,8 % razpoložljivih odobritev.

3.2.2.2Člen 05 03 02: Druga neposredna plačila

Z odobritvami iz tega člena so se krili odhodki za „druga neposredna plačila“. To vključuje sheme, pri katerih še vedno lahko obstaja povezava med plačilom in proizvodnjo, in sicer pod točno določenimi pogoji in znotraj jasno opredeljenih meja. Zaradi reforme leta 2013 sta bili v okviru tega člena dodani shemi prostovoljna shema vezane podpore in shema za male kmete, iz več vrstic pa so se krila le sorazmerno manjša preostala plačila za potekle sheme.

Komisija je ocenila, da so za ta člen v letu 2019 potrebne odobritve v višini 5 688,0 milijona EUR. Odhodki držav članic so znašali 5 568,9 milijona EUR, kar je za 2 % manj od odobritev, vnesenih v proračun.

3.2.2.3Člen 05 03 09: Povračilo neposrednih plačil v zvezi s finančno disciplino

Proračunski organ temu členu ni dodelil nobenih odobritev. Ta člen je namenjen zbiranju izglasovanih odobritev brez prevzetih obveznosti v zvezi z neporabljeno rezervo za krizne razmere, prenesenih za financiranje povračila finančne discipline, uporabljene za neposredna plačila .

Od zneska 459,5 milijona EUR, ki ustreza znesku finančne discipline, uporabljene v proračunskem letu 2018, in je bil prenesen v proračun za leto 2019 za povračilo, so države članice povrnile 438,2 milijona EUR. Razlika v višini 21,3 milijona EUR se je vrnila v proračun za leto 2019, da se na podlagi spremembe proračuna v naslednjem proračunskem letu povrne državam članicam.

3.2.2.4Člen 05 03 10: Rezerva za krize v kmetijskem sektorju

Odobritve iz tega člena so namenjene kritju odhodkov za ukrepe, ki jih je treba sprejeti za obvladovanje večjih kriz, ki vplivajo na kmetijsko proizvodnjo ali distribucijo. Rezerva za krizne razmere se vzpostavi z uporabo znižanja neposrednih plačil prek mehanizma finančne discipline na začetku vsakega leta v skladu s členoma 25 in 26 Uredbe (EU) št. 1306/2013 ter členom 8 Uredbe (EU) št. 1307/2013 . V letu 2019 rezerva za krizne razmere v višini 468,7 milijona EUR ni bila porabljena.

Zato so se ob koncu leta 2019 izglasovane odobritve brez prevzetih obveznosti, ki so ustrezale znesku dejansko uporabljene finančne discipline za leto zahtevka 2018, prerazporedile v proračunski člen 05 03 09, da bi se prenesle v naslednje proračunsko leto za povračilo finančne discipline, naložene kmetom v koledarskem letu 2019.

3.2.3Poglavje 05 07: Revizija odhodkov za kmetijstvo

3.2.3.1Člen 05 07 01: Nadzor odhodkov za kmetijstvo